《同熊生渤牧后坊因登绝岭》
明代·吴与弼

节候适清和，田家雨新足。芳林牧马来，露草萋以绿。

乃有儒一生，吾伊荫脩竹。畅我仁知心，跻攀散遐躅。

一览长天云，真趣良可掬。

作者简介：（1391—1469）江西崇仁人，初名梦祥，字子傅，吴溥子。十九岁即决心专治程朱理学，不应科举。天顺元年以石亨荐，授左谕德，固辞不拜。所著《日录》，悉言生平所得。胡居仁、陈献章、娄谅等均其弟子。学者称康斋先生，有《康斋文集》。